ඇය පැළඳ සිටි රන් අභරණද ඔවුන් විසින් පැහැරගෙන, මළ  සිරුර එහි දමා ගොස් තිබූ බව සඳහන්.රබර් වත්ත අසල නිවසක සිටි කාන්තාවක් මළසිරුර දැක දැරණියගල පොලිසියට මේ පිලිබඳ පැමිණිලි කර තිබෙන අතර පොලිසිය මුලින් සිදුකළ ප්‍රශ්නකිරීම්වලදී වරදකරු ප්‍රකාශ කර ඇත්තේ තම බිරිඳ දින කිහිපයක සිට අතුරුදන් වී ඇති බවයි.පසුව සිදුකල පරීක්ෂණ වලදී ස්වාමිපුරුෂයා විසින් මෙම ඝාතනය සිදුකළ  බවට තොරතුරු හෙළිවී තිබෙනවා.වරදකරු පොලිසිය විසින් අත්අඩංගුවට ගත්  අතර අනෙක් දෙනෙනා පැනගොස් ඇති බව පොලිසිය සඳහන් කළා.පොලිස් පරීක්ෂණවලදී හෙළිවී ඇත්තේ වරදකරු විසින් මිතුරන් දෙදෙනාට මත්පැන් බෝතලයක් සහ රුපියල් 500ක මුදලක් බිරිඳ ඝාතනය කිරීමේ ගාස්තුව වශයෙන් ගෙවා ඇති බවයි.ඒ අනුව එම පුද්ගලයා සබරගමුව පළාත්බද මහාධිකරණය වෙත ඉදිරිපත්කර ඇති අතර එහිදී මහාධිකරණ විනිසුරු ධම්මික ගනේපොල සඳහන් කලේ  රන් භාණ්ඩ සොරා ගත් හෙයින්  එක් අයෙකුට රු 5000 බැගින් වූ දඩයක් සහ වසර 3ක සිර දඬුවම්ද, එය නොගෙවන්නේනම් තවත් මස 3ක ලිහිල් සිර දඬුවම්ද ඔවුන් තිදෙනාටම නියම කරන බවයි.එමෙන්ම මනුෂ්‍ය ඝාතනයක් සිදුකළ හෙයින් තිදෙනාටම මරණ දඬුවම නියම කර තිබෙන අතර පැනගිය අනෙක් දෙදෙනා අත්අඩංගුවට ගෙන අධිකරණයට  ඉදිරිපත් කරන ලෙසද නියෝග කර තිබෙනවා.